ai4bharat/Pralekha huggingface dataset:
কেন্দ্রীয়মন্ত্রিসভা
ভূগর্ভস্থ জলের ব্যবস্থাপনা সংক্রান্ত ক্ষমতা নির্মাণ, গবেষণা ও উন্নয়ন এবং আনুষঙ্গিক অন্যান্য বিষয়ে ভারত ও অষ্ট্রেলিয়ার মধ্যে সমঝোতা পত্রে কেন্দ্রীয় মন্ত্রিসভা অনুমোদন দিয়েছে
নতুন দিল্লি, ১৪ই অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের কেন্দ্রীয় ভূগর্ভস্থ জল পর্ষদ, জল সম্পদ দপ্তর, নদীর উন্নয়ন ও গঙ্গা পুরুজ্জীবন বিভাগ-এর সঙ্গে অষ্ট্রেলিয়ার ম্যানেজিং অ্যাকিউফার রিসার্চ এন্ড সাসটেইনিং গ্রাউন্ড ওয়াটারের মধ্যে ২০১৯ এর অক্টোবরে স্বাক্ষরিত সমঝোতা পত্রের বিষয়ে জানানো হয়েছে।
কৃষি, শহরাঞ্চল, শিল্প এবং পরিবেশ সংক্রান্ত ক্ষেত্রে জলের সুরক্ষা নিশ্চিত করার জন্য ভূগর্ভস্থ জল এবং ভূপৃষ্ঠের ওপরের জলের বিষয়ে প্রশিক্ষণ, শিক্ষা এবং অনুসন্ধানের বিষয়ে সহযোগিতা বৃদ্ধি করার জন্য এই চুক্তি স্বাক্ষরিত হয়েছে।
CG/CB/SFS
(
প্রধানমন্ত্রীরদপ্তর
সিঙ্গাপুরের রাষ্ট্রপতি নির্বাচনে বিজয়ী থরমন শানমুগরত্নমকে প্রধানমন্ত্রীর অভিনন্দন
নতুন দিল্লি, ২ সেপ্টেম্বর , ২০২৩
প্রধানমন্ত্রী শ্রী নরেন্দ্র মোদী সিঙ্গাপুরের রাষ্ট্রপতি নির্বাচনে বিজয়ী হওয়ায় শ্রী থরমন শানমুগরত্নমকে অভিনন্দন জানিয়েছেন।
এক্স পোস্টবার্তায় প্রধানমন্ত্রী বলেছেন;
"সিঙ্গাপুরের রাষ্ট্রপতি হিসেবে নির্বাচিত হওয়ায় @Tharman_s, আপনাকে অভিনন্দন। ভারত - সিঙ্গাপুর কৌশলগত অংশীদারিত্বকে আরও শক্তিশালী করে তুলতে আপনার সঙ্গে আরও নিবিড় ভাবে কাজ করার আশা রাখি।"
(AC/CB/AS
কৃষিমন্ত্রক
এ পর্যন্ত ১,০৮২.২২ লক্ষ হেক্টর জমিতে খরিফ শস্যের বীজ বপন হয়েছে; গত বছর এই সময়ের থেকে ৭.১৫ শতাংশ বেশি জমিতে বীজ রোপণের কাজ হয়েছে
নয়াদিল্লি, ২৮ আগস্ট, ২০২০
খরিফ মরশুমের বীজ বপনের অগ্রগতি যথেষ্ট সন্তোষজনক। ২৮শে আগস্টের হিসাব অনুসারে, দেশে মোট ১,০৮২.২২ লক্ষ হেক্টর জমিতে বীজ বপনের কাজ শেষ হয়েছে। গত বছর এই সময়ে ১,০০৯.৯৮ লক্ষ হেক্টর জমিতে বীজ রোপণের কাজ হয়েছিল। অর্থাৎ, গত বছরের তুলনায় এ বছর ৭.১৫ শতাংশ বেশি জমিতে বীজ বোনার কাজ হয়েছে।
. ধান : এ বছর এই সময়ে ৩৮৯.৮১ লক্ষ হেক্টর জমিতে ধানের বীজ বপন হয়েছে। গত বছর এই সময়ে ৩৫৪.৪১ লক্ষ হেক্টর জমিতে ধানের বীজ রোপণ হয়েছিল। অর্থাৎ, গত বছরের থেকে ৩৫.৪ লক্ষ হেক্টর বেশি জমিতে ধানের বীজ বোনা হয়েছে।
. ডালশস্য : এ বছর এই সময়ে ১৩৪.৫৭ লক্ষ হেক্টর জমিতে ডালশস্যের বীজ বপন হয়েছে। গত বছর এই সময়ে ১২৮.৬৫ লক্ষ হেক্টর জমিতে ডালশস্যের বীজ রোপণ হয়েছিল। অর্থাৎ, গত বছরের থেকে ৫.৯১ লক্ষ হেক্টর বেশি জমিতে ডালশস্যের বীজ বোনা হয়েছে।
. দানাশস্য : এ বছর এই সময়ে ১৭৬.৮৯ লক্ষ হেক্টর জমিতে দানাশস্যের বীজ বপন হয়েছে। গত বছর এই সময়ে ১৭২.৪৯ লক্ষ হেক্টর জমিতে দানাশস্যের বীজ রোপণ হয়েছিল। অর্থাৎ, গত বছরের থেকে ৪.৪ লক্ষ হেক্টর বেশি জমিতে দানাশস্যের বীজ বোনা হয়েছে।
. তৈলবীজ : এ বছর এই সময়ে ১৯৩.২৯ লক্ষ হেক্টর জমিতে তৈল বীজ বপন হয়েছে। গত বছর এই সময়ে ১৭০.৯৯ লক্ষ হেক্টর জমিতে তৈল বীজ রোপণ হয়েছিল। অর্থাৎ, গত বছরের থেকে ২২.৩ লক্ষ হেক্টর বেশি জমিতে তৈল বীজ বোনা হয়েছে।
. আখ : এ বছর এই সময়ে ৫২.২৯ লক্ষ হেক্টর জমিতে আখ বপন হয়েছে। গত বছর এই সময়ে ৫১.৬৮ লক্ষ হেক্টর জমিতে আখ রোপণ হয়েছিল। অর্থাৎ, গত বছরের থেকে ০.৬১ লক্ষ হেক্টর বেশি জমিতে দানাশস্যের আখ বোনা হয়েছে।
. পাট ও মেস্তা : এ বছর এই সময়ে ৬.৯৭ লক্ষ হেক্টর জমিতে পাট ও মেস্তা বীজ বপন হয়েছে। গত বছর এই সময়ে ৬.৮৬ লক্ষ হেক্টর জমিতে পাট ও মেস্তা বীজ রোপণ হয়েছিল। অর্থাৎ, গত বছরের থেকে ০.১১ লক্ষ হেক্টর বেশি জমিতে পাট ও মেস্তা বীজ বোনা হয়েছে।
. তুলো : এ বছর এই সময়ে ১২৮.৪১ লক্ষ হেক্টর জমিতে তুলো বীজ বপন হয়েছে। গত বছর এই সময়ে ১২৪.৯ লক্ষ হেক্টর জমিতে তুলো বীজ রোপণ হয়েছিল। অর্থাৎ, গত বছরের থেকে ৩.৫ লক্ষ হেক্টর বেশি জমিতে তুলো বীজ বোনা হয়েছে।
কেন্দ্রীয় জল কমিশন জানিয়েছে, দেশে ১২৩টি জলাধারে গত বছর এই সময়ে যত জল ছিল, এ সেই হিসেবের নিরিখে এ বছর তার ১০২ শতাংশ জল রয়েছে।
২৮শে আগস্ট পর্যন্ত শস্য অনুযায়ী বীজ বপনের পরিমাণ সংক্রান্ত তথ্য দেখতে চাইলে নিচের লিঙ্কে ক্লিক করুন -
https://static.pib.gov.in/WriteReadData/userfiles/Total%20kharif%20area%20coverage%2028.08.2020.pdf
CG/CB/DM
(Visitor Counter : 166
খনিমন্ত্রক
চিরাচরিত উৎসাহ ও উদ্দীপনায় কলকাতায় ভারতীয় ভূ-বৈজ্ঞানিক সর্বেক্ষণ দপ্তরে ৭৫তম স্বাধীনতা দিবস পালিত হয়েছে
নতুন দিল্লি, ১৫ই আগস্ট, ২০২১
খনি মন্ত্রকের অধীনস্থ প্রথম সারির ভূ-বৈজ্ঞানিক গবেষণা সংস্থা ভারতীয় ভূ-বৈজ্ঞানিক সর্বেক্ষণের কলকাতার সদর দপ্তরে উৎসাহ উদ্দীপনার সঙ্গে ৭৫তম স্বাধীনতা দিবস উদযাপিত হয়েছে। সংস্থার মহানির্দেশক শ্রী রাজেন্দ্র সিং গরখল জাতীয় পতাকা উত্তোলন করেন। এই উপলক্ষ্যে আয়োজিত অনুষ্ঠানে বৃটিশ শাসন থেকে দেশকে মুক্ত করার জন্য যে সব স্বাধীনতা সংগ্রামী প্রাণ বিসর্জন দিয়েছিলেন, তিনি তাঁদের শ্রদ্ধা জানান। মহানির্দেশক জানান, ভারতীয় ভূ-বৈজ্ঞানিক সর্বেক্ষণ বর্তমানে ন্যাশনাল অ্যারো জিও ফিজিক্যাল ম্যাপিং এবং উপগ্রহ মারফৎ ভূগর্ভে কোথায় খনিজ সম্পদ সঞ্চিত আছে, তা অনুসন্ধান করে দেখার কাজ করছে। এই রাষ্ট্রায়ত্ত্ব সংস্থাটি বিভিন্ন রাজ্যে খনিজ সম্পদের ভান্ডার শনাক্ত করে সংশ্লিষ্ট রাজ্য সরকারগুলির কাছে প্রতিবেদন জমা দেয়। ১৮৫১ সালে মূলত রেলের জন্য কয়লার অনুসন্ধান করতে যে সংস্থাটি তৈরি করা হয়, আজ সেই সংস্থা ভূ-বিজ্ঞানে বিভিন্ন গুরুত্বপূর্ণ গবেষণা করে আন্তর্জাতিক খ্যাতি অর্জন করেছে।
স্বাধীনতার ৭৫তম বর্ষপূর্তি উপলক্ষ্যে সদর দপ্তরে শ্রী গরখেলের সঙ্গে দুই অতিরিক্ত মহানির্দেশক ড. এস রাজু এবং শ্রী মহাদেব মারুতি পাওয়ার ৭৫টি চারাগাছ রোপন করে। কলকাতা সদর দপ্তর ছাড়াও ভারতীয় ভূ-বৈজ্ঞানিক সর্বেক্ষণের লক্ষ্মৌ, জয়পুর, নাগপুর, হায়দ্রাবাদ এবং সিলং-এ আঞ্চলিক দপ্তর রয়েছে। এছাড়াও প্রতিটি রাজ্যে একটি করে শাখা কার্যালয় আছে।
CG/CB/SFS
(Visitor Counter : 187
প্রধানমন্ত্রীরদপ্তর
প্রধানমন্ত্রী জিএসটি ব্যবস্থা শুরু হওয়ার চতুর্থ বর্ষপূর্তিতে এই কর ব্যবস্থার প্রশংসা করেছেন
প্রধানমন্ত্রী বলেছেন ভারতীয় অর্থনৈতিক প্রেক্ষাপটে এটি একটি মাইল ফলক
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদী পণ্য পরিষেবা কর ব্যবস্থা সূচনার চতুর্থ বর্ষপূর্তিতে এই কর ব্যবস্থার প্রশংসা করেছেন। তিনি বলেছেন, ভারতীয় অর্থনৈতিক প্রেক্ষাপটে এটি একটি মাইল ফলক।
এক ট্যুইট বার্তায় প্রধানমন্ত্রী বলেছেন, ‘ভারতীয় অর্থনৈতিক প্রেক্ষাপটে জিএসটি একটি মাইল ফলক। এর মাধ্যমে করের সংখ্যা হ্রাস পেয়েছে, নিয়ম-কানুনের বোঝা এবং সার্বিকভাবে সাধারণ মানুষের ওপর করের বোঝা কমেছে। অন্যদিকে এর মাধ্যমে স্বচ্ছতা, যথাযথ নিয়ম মেনে চলা এবং সার্বিকভাবে কর আদায় বেড়েছে #4YearsofGST’।
CG/CB/NS
(Visitor Counter : 151
প্রধানমন্ত্রীরদপ্তর
বিশ্বের বিভিন্ন গাড়ি প্রস্তুতকারক কোম্পানিগুলির প্রধানদের সঙ্গে সাক্ষাৎ করলেন প্রধানমন্ত্রী
নয়াদিল্লি, ৭ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ  নতুন দিল্লীতে বিশ্বের বিভিন্ন গাড়ি প্রস্তুতকারক কোম্পানির প্রধানদের সঙ্গে কথা বলেন। প্রসঙ্গত টয়োটা, সাংঘাই-এর এসএআইসি মোটর কর্পোরেশন, বশ, এবিবি লিমিটেড, হুয়ান্ডাই মোটর কোম্পানি, ফোর্ড স্মার্ট মোবিলিটি এলএলসি এবং উবর এভিয়েশনের শীর্ষ স্থানীয় প্রতিনিধিরা প্রধানমন্ত্রীর সঙ্গে সাক্ষাৎ করেন।
এই গাড়ি প্রস্তুতকারক সংস্থাগুলি নতুন দিল্লীতে গ্লোবাল মোবিলিটি সামিট – মুভ-এ অংশ নিচ্ছে।
CG/SSS/DM/….
(Visitor Counter : 82
প্রধানমন্ত্রীরদপ্তর
প্রধানমন্ত্রী বৃহস্পতিবার  ‘নিরন্তর ঋণ প্রদানের জন্য সমন্বয়সাধন ও আর্থিক বৃদ্ধি’ শীর্ষক সম্মেলনে ভাষণ দেবেন
নয়াদিল্লি, ১৮ নভেম্বর, ২০২১
প্রধানমন্ত্রী শ্রী নরেন্দ্র মোদী বৃহস্পতিবার  বেলা ১২টায় নতুন দিল্লির দ্য অশোক হোটেলে ‘নিরন্তর ঋণ প্রদানের জন্য সমন্বয়সাধন ও আর্থিক বৃদ্ধি’ শীর্ষক সম্মেলনে সমাপ্তি ভাষণ দেবেন।
অর্থ মন্ত্রকের আওতাধীন আর্থিক পরিষেবা দপ্তর ১৭-১৮ নভেম্বর এই সম্মেলনের আয়োজন করেছে। সম্মেলনে একাধিক মন্ত্রক, ব্যাঙ্ক, আর্থিক প্রতিষ্ঠান এবং শিল্প সংস্থার প্রতিনিধিরা উপস্থিত থাকবেন।
অনুষ্ঠানে কেন্দ্রীয় অর্থমন্ত্রী উপস্থিত থাকবেন।
CG/SS/SB
(
প্রধানমন্ত্রীরদপ্তর
চন্দ্রযান ২-এর অবতরণের চূড়ান্ত পর্যায় প্রধানমন্ত্রী প্রত্যক্ষ করবেন
নয়াদিল্লি, ৬ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী ৭ সেপ্টেম্বর, চন্দ্রযান ২-এর চন্দ্রপৃষ্ঠের দক্ষিণ মেরুতে চূড়ান্ত পর্যায়ের অবতরণের প্রক্রিয়াটি বেঙ্গালুরুতে ভারতীয় মহাকাশ গবেষণা সংস্থা ইসরোর সদর দপ্তরে প্রত্যক্ষ করবেন।
এই সময় প্রধানমন্ত্রী মহাকাশ সংক্রান্ত ক্যুইজ প্রতিযোগিতায় বিজয়ীদের সঙ্গে মতবিনিময় করবেন। দেশ জুড়ে অষ্টম থেকে দশম শ্রেণীর ছাত্রছাত্রীরা এই ক্যুইজ প্রতিযোগিতায় যোগদান করেছিলেন।
বিজ্ঞান এবং তার বিভিন্ন গবেষণার বিষয়ে প্রধানমন্ত্রী সর্বদাই উৎসাহী। ইসরোর বিজ্ঞানীদের তাঁর এই সফর উৎসাহিত করবে এবং তরুণদের উদ্ভাবনী চিন্তা এবং জিজ্ঞাসু মনের বিকাশে সহায়তা করবে।
চন্দ্রযান ২ কর্মসূচিতে প্রধানমন্ত্রী সব সময়েই ব্যক্তিগত পর্যায়ে উৎসাহ দেখিয়ে এসেছেন। এই কর্মসূচিকে তিনি বলেছেন, “অন্তরে এবং আত্মায় ভারতীয়। সম্পূর্ণ দেশীয় প্রযুক্তিতে তৈরি এই কর্মসূচি প্রতিটি ভারতীয়র কাছে শ্লাঘার বিষয়।”
ইসরো এক বিবৃতিতে জানিয়েছে “৭ সেপ্টেম্বর মাঝরাত ১টা থেকে ২টোর মধ্যে ল্যান্ডার বিক্রম তার কাজ শুরু করবে। চন্দ্রপৃষ্ঠে ভারতীয় সময় ১-৩০ মিনিট থেকে ২-৩০ মিনিটের মধ্যে এটি অবতরণ করবে।
SSS/CB/DM
(Visitor Counter : 53
বিদেশমন্ত্রক
জলপাইগুড়ি সদর ডাকঘরে পাসপোর্ট সেবা কেন্দ্র চালু হচ্ছে
কলকাতা, ২০ নভেম্বর, ২০১৮
জলপাইগুড়ি সদর ডাকঘরে আগামী ৩০শে নভেম্বর ডাকঘর পাসপোর্ট সেবা কেন্দ্র চালু হচ্ছে। পাসপোর্ট আবেদনকারীদের অনলাইন থেকে প্রাপ্ত আবেদন সংক্রান্ত রেফারেন্স নম্বর সম্বলিত নথিপত্র-সহ সচিত্র পরিচয়পত্র, বাসস্থানের ঠিকানা এবং জন্ম শংসাপত্র  নিয়ে আসার জন্য অনুরোধ করা হচ্ছে।
আবেদনকারীদের নথিপত্র সংক্রান্ত বিশদ তথ্যের জন্য – www.passportindia.gov.in ওয়েবসাইট দেখতে অনুরোধ করা হচ্ছে। এই ডাকঘর পাসপোর্ট সেবা কেন্দ্রে আগামী ২৯ ও ৩০ তারিখ যথাক্রমে পাঁচজন ও দশজন আবেদনকারীর সঙ্গে সাক্ষাৎ করা হবে। আগামী তেসরা ডিসেম্বর থেকে প্রত্যেক কাজের দিন ৪০ জন আবেদনকারী পাসপোর্ট বানানোর জন্য সাক্ষাতের সুযোগ পাবেন। সাক্ষাতের জন্য আবেদনকারীদের নাম ২৮শে নভেম্বর বেলা ৩-৩০ মিনিট থেকে www.passportindia.gov.in ওয়েবসাইটে দেওয়া হবে।
SSS/BD/DM/…
(Visitor Counter : 105
ক্ষুদ্র, অতিক্ষুদ্রওমাঝারিশিল্পমন্ত্রক
এয়ার ইন্ডিয়ার বরাত পেল কেভিআইসি
নয়াদিল্লি, ১৮ জুন, ২০১৮
এয়ার ইন্ডিয়ার যাত্রীদের বিভিন্ন সামগ্রী সরবরাহের বরাত পেল খাদি ও গ্রামীণ শিল্প কমিশন । এই নিয়ে তৃতীয়বার এয়ার ইন্ডিয়ার বরাত পেল কেভিআইসি। এবারে বরাতের অঙ্ক ৮ কোটি টাকা। সৌন্দর্যবর্ধক খাদির ভেষজ পণ্যের একটি পুরো সেট আন্তর্জাতিক যাত্রীদের সরবরাহের ব্যবস্থা করবে কেভিআইসি। এর মধ্যে থাকবে - হ্যান্ড স্যানিটাইজার বা হাত ধোয়ার তরল শুদ্ধিকরণ, ত্বক আর্দ্র রাখার প্রসাধনী, হস্ত নির্মিত সাবান, গোলাপ মেশানো মুখ পরিস্কার রাখার প্রসাধনী এবং গন্ধসার তেল বা এসেনশিয়াল অয়েল।
কেভিআইসি-র চেয়ারম্যান শ্রী বিনয় কুমার সাক্সেনা এই তথ্য জানিয়ে বলেছেন, সংস্থা নির্মিত বস্ত্র ব্যবহার বাড়ানোর উদ্যোগ নেওয়ার পাশাপাশি, কেভিআইসি-র আয় বাড়াতে সাহায্য করছে এয়ার ইন্ডিয়া। এর জন্য আন্তর্জাতিক উড়ানগুলিতে বাস্তু-সহায়ক প্রাকৃতিক পণ্য ব্যবহারের উদ্যোগ নিচ্ছে এই উড়ান সংস্থা। এয়ার ইন্ডিয়ার মতো উড়ান সংস্থার কাছ থেকে পুনরায় বরাত পাওয়া যথেষ্ট সম্মানের বলেও জানিয়েছেন শ্রী সাক্সেনা। এই বরাত পাওয়ার ফলে অতিক্ষুদ্র উদ্যোগগুলিতে ধারাবাহিক কর্মসংস্থানের সুযোগও অব্যাহত থাকবে বলে শ্রী সাক্সেনা মনে করেন।
উল্লেখ্য, ২০১৬-র সেপ্টেম্বর মাসে এয়ার ইন্ডিয়া ৫.৭৫ লক্ষ খাদি সাবান সরবরাহের বরাত দিয়েছিল কেভিআইসি-কে। ২০১৬-র জুনেও ৮ কোটি টাকার বরাত কেভিআইসি-কে দেওয়া হয় এয়ার ইন্ডিয়ার পক্ষ থেকে। ২০১৫-র ডিসেম্বরে ১.২১ কোটি টাকার বরাত পায় কেভিআইসি এয়ার ইন্ডিয়ার কাছ থেকে।
CG/SSS/SB……
(Visitor Counter : 75
প্রধানমন্ত্রীরদপ্তর
ভারতীয় সেনার সাহসিকতা ও বীরত্বকে অভিনন্দন প্রধানমন্ত্রীর
নয়াদিল্লি, ১৫ জানুয়ারি, ২০২০
প্রধানমন্ত্রী শ্রী নরেন্দ্র মোদী সেনা দিবসে ভারতীয় সেনাবাহিনীর সদস্যদের সাহসিকতা ও বীরত্বকে অভিবাদন জানিয়েছেন।
এক বার্তায় প্রধানমন্ত্রী বলেন, “আমাদের সেনাবাহিনী তার শৌর্য এবং পেশাদারিত্বরে জন্য পরিচিত। মানবিক মানসিকতার জন্য ভারতীয় সেনাবাহিনী সম্মানিত হয়। যখনই মানুষের সাহায্যের প্রয়োজন হয় আমাদের সেনারা সঙ্গে সঙ্গে তাঁদের সাহায্যের জন্য ঝাঁপিয়ে পড়েন এবং অসম্ভবকে সম্ভব করে তোলেন।”
CG/CB/DM
(Visitor Counter : 57
প্রধানমন্ত্রীরদপ্তর
বৃটেনের প্রধানমন্ত্রী মিঃ বরিস জনসনের সঙ্গে প্রধানমন্ত্রীর কথা
নতুনদিল্লি, ২৭শে নভেম্বর, ২০২০
প্রধানমন্ত্রী শ্রী নরেন্দ্র মোদী আজ টেলিফোনে বৃটেনের প্রধানমন্ত্রী মিঃ বরিস জনসনের সঙ্গে টেলিফোনে কথা বলেছেন।
কোভিড-১৯ এর ফলে উদ্ভূত সঙ্কট নিয়ে দুই নেতা মতবিনিময় করেছেন। টিকা উদ্ভাবন ও উৎপাদন নিয়ে ভারত ও বৃটেনের মধ্যে সম্ভাব্য সহযোগিতার বিষয় নিয়ে তারা আলোচনা করেছেন।
কোভিড পরবর্তী, বেক্সিট উত্তর সময়ে ভারত-বৃটেনের অংশীদারিত্বকে আরো দ্রুত এগিয়ে নিয়ে যাবার বিষয়ে উভয় নেতা অঙ্গীকার করেছেন। ব্যবসা বাণিজ্য, বিনিয়োগ, বৈজ্ঞানিক গবেষণা, ছাত্রছাত্রী ও পেশাদারদের যাওয়া আসা, প্রতিরক্ষা ও নিরাপত্তার ক্ষেত্রে সহযগিতা বাড়ানোর যে বিপুল সম্ভাবনা রয়েছে, দুই নেতাই সেই বিষয়ে সহমত পোষণ করেছেন।
জলবায়ু পরিবর্তনের বিরুদ্ধে লড়াইতে ভারত ও বৃটেন যাতে একসঙ্গে কাজ করে আলোচনায় সেই প্রসঙ্গে জোর দেওয়া হয়েছে। আন্তর্জাতিক সৌর জোট ও বিপর্যয় মোকাবিলা পরিকাঠামোর জোটের মত বিভিন্ন প্ল্যাটফর্মে দুটি দেশ সহযোগিতা বজায় রাখবে।
ভারত-বৃটেনের অংশীদারিত্বে দীর্ঘমেয়াদী উচ্চাকাঙ্ক্ষী পরিকল্পনা দ্রুত বাস্তবায়িত করতে দুই দেশের আধিকারিকদের একসঙ্গে কাজ করার বিষয়েও তাঁরা একমত হয়েছেন।
প্রধানমন্ত্রীরদপ্তর
কাতারের রাজা শেখ তামিম বিন হামাদ আল-থানির সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নতুনদিল্লী, ২৬ মে, ২০২০
কাতারের জনগণকে ঈদ-উল-ফিতরের শুভেচ্ছা জানাতে প্রধানমন্ত্রী শ্রী নরেন্দ্র মোদী আজ সেদেশের রাজা শেখ তামিম বিন হামাদ আল-থানিকে ফোন করেন।
কোভিড-১৯ মহামারীর সময় কাতারে বসবাসরত ভারতীয় নাগরিকদের কল্যাণের বিষয়টি নিশ্চিত করার ব্যক্তিগত যে উদ্যোগ কাতারের রাজা নিয়েছেন, প্রধানমন্ত্রী তার জন্য উচ্ছ্বসিত প্রশংসা করেন। কাতারের রাজাও সেদেশে বসবাসকারী ভারতীয় সম্প্রদায়ের, বিশেষ করে ভারতীয় স্বাস্থ্যকর্মীদের ভূমিকার প্রশংসা করেন।
বর্তমান পরিস্থিতিতে ভারত থেকে কাতারে নিরবিচ্ছিন্নভাবে অত্যাবশ্যক পণ্য সরবরাহ নিশ্চিত করার বিষয়ে ভারতীয় প্রশাসনের উদ্যোগের বিষয়টি প্রধানমন্ত্রী উল্লেখ করেন।
কাতারের রাজার চল্লিশতম জন্মদিন উপলক্ষে প্রধানমন্ত্রী তাঁকে অগ্রিম শুভেচ্ছা জানান ও তাঁর সাফল্যমণ্ডিত জীবন ও সুস্বাস্থ্য প্রার্থনা করেন।
(CG/CB
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও মার্কিন যুক্তরাষ্ট্রের রাষ্ট্রপতি মিঃ জোসেফ আর বাইডেনের মধ্যে ভার্চুয়াল বৈঠক
নতুন দিল্লি, ১১ এপ্রিল, ২০২২
প্রধানমন্ত্রী নরেন্দ্র মোদী ও মার্কিন যুক্তরাষ্ট্রের রাষ্ট্রপতি জোসেফ আর বাইডেন আজ এক ভার্চুয়াল বৈঠকে মিলিত হন। দুই রাষ্ট্রনেতার মধ্যে মতবিনিময়ের সময় প্রতিরক্ষামন্ত্রী শ্রী রাজনাথ সিং এবং বিদেশমন্ত্রী ডঃ এস জয়শঙ্কর উপস্থিত ছিলেন। বর্তমানে ভারতের এই দুই মন্ত্রী ভারত - মার্কিন ২+২ মন্ত্রী পর্যায়ের বৈঠকের জন্য ওয়াশিংটন ডিসি-তে রয়েছেন। সেদেশের প্রতিরক্ষা সচিব লয়েড অস্টিন এবং বিদেশ সচিব অ্যান্টনি বিলকেন এই মতবিনিময়ের সময় উপস্থিত ছিলেন।
কোভিড-১৯ মহামারী, বিশ্ব অর্থ ব্যবস্থার পুনরুদ্ধার, জলবায়ু পরিবর্তন মোকাবিলা, দক্ষিণ আফ্রিকায় সাম্প্রতিক ঘটনাবলী, ভারত - প্রশান্ত মহাসাগরীয় অঞ্চল এবং বর্তমান ইউক্রেন পরিস্থিতির মত একাধিক আঞ্চলিক ও আন্তর্জাতিক বিষয়ে ভারতের প্রধানমন্ত্রী ও মার্কিন রাষ্ট্রপতি নিজেদের দৃষ্টিভঙ্গী প্রকাশ করেন।
সাম্প্রতিক বছরগুলিতে দুই দেশের মধ্যে দ্বিপাক্ষিক সম্পর্কে যে লক্ষ্যণীয় অগ্রগতি হয়েছে, তা নিয়েও দুই নেতা আলোচনা করেন।
ভারতের প্রধানমন্ত্রী ও মার্কিন রাষ্ট্রপতি এবিষয়ে সহমত প্রকাশ করেন যে, ভারত - মার্কিন সর্বাঙ্গীন বিশ্ব কৌশলগত অংশীদারিত্বকে আরও নিবিড় করা গেলে তা দুই দেশের পারস্পরিক স্বার্থবাহী হবে। সেই সঙ্গে বিশ্ব শান্তি, সমৃদ্ধি ও স্থিতিশীলতার ক্ষেত্রেও বড় ভূমিকা পালন করবে।
CG/BD/AS/
(
জাহাজচলাচলমন্ত্রক
ভি ও চিদাম্বারানার বন্দর পার্সেল আকারের একটি জাহাজের ব্যবস্থাপনা করে একটি নতুন রেকর্ড সৃষ্টি করেছে
নতুন দিল্লি, ৩১ আগস্ট, ২০২১
তামিলনাড়ুর ভি.ও. চিদাম্বারানার বন্দর কর্তৃপক্ষ পার্সেল আকারের একটি বড় জাহাজকে ব্যবস্থাপনা করে নতুন রেকর্ড সৃষ্টি করেছে। সিঙ্গাপুরের জাহাজ 'এম ভি ইন্স আঙ্কারা' সংযুক্ত আরব আমিরশাহির মিনা সাকর বন্দর থেকে ৯৩,৭১৯ টন চুনাপাথর নিয়ে মেসার্স ছেটিনাদ সিমেন্টস'কে পাঠানো হয়েছিল। এর আগে ১৪ মে, ২০২১- কার্গো জাহাজ 'এম ভি বেসনস' ৯২,৯৩৫ টন কয়লা বহন করেছিল।
ভি.ও. চিদাম্বারানার বন্দরের মাধ্যমে কার্গো হ্যান্ডলিং ২০২১-২২ আর্থিক বছরে অনেকটাই ঊর্ধ্বমুখী হয়েছে। এই বন্দরের মাধ্যমে ২০২১- এর জুলাই পর্যন্ত ১১.৩৩ মিলিয়ন টন কার্গো হ্যান্ডেল করেছে।
কন্টেইনার হ্যান্ডলিং এর ক্ষেত্রেও এই বন্দর উল্লেখযোগ্য ভূমিকা পালন করেছে।
CG/SB
(Visitor Counter : 155
স্বাস্থ্যওপরিবারকল্যাণমন্ত্রক
ভারতে করোনায় মৃত্যু হার বিশ্বে সবচেয়ে কম, দেশে কোভিডে মৃত্যু হার ১.৭৬ শতাংশ
নয়াদিল্লি, ০২ সেপ্টেম্বর, ২০২০
বিশ্বের অন্যান্য দেশের তুলনায় ভারতে কোভিডে মৃত্যু হার অনেক কম। বিশ্বে অন্যান্য দেশে যেখানে করোনায় মৃত্যু হয়েছে ৩.৩ শতাংশ মানুষের, সেখানে ভারতে মৃত্যু হার ১.৭৬ শতাংশ।
ভারতে প্রতি ১০ লক্ষ জনসংখ্যায় মৃত্যু বিশ্বের অন্যান্য দেশের তুলনায় সবচেয়ে কম।বিশ্বের অন্যান্য দেশে প্রতি ১০ লক্ষে যেখানে ১১০ জন মানুষের মৃত্যু হয়, সেখানে ভারতে মৃত্যু হয় মাত্র ৪৮ জনের। ব্রাজিল, মার্কিন যুক্তরাষ্ট্রে মৃত্যু হার ভারতের তুলনায় ১২-১৩ গুণ বেশি।
কোভিড মোকাবিলায় কেন্দ্রীয় সরকার যথেষ্টই তৎপর। কোভিড আক্রান্ত ব্যক্তিদের উন্নতমানের চিকিৎসা ব্যবস্থা প্রদানের ফলে দেশে মৃত্যু হার দিন দিন কমছে। কেন্দ্রশাসিত অঞ্চল ও রাজ্য সরকারগুলির সহযোগিতায় দেশে স্বাস্থ্য পরিষেবা জোরদার করা হয়েছে। ভারতে ১ হাজার ৫৭৮টি কোভিড হাসপাতাল রয়েছে, যেখানে উন্নতমানের কোভিড চিকিৎসা ব্যবস্থা রয়েছে। কেন্দ্রীয় সরকার দেশে কোভিড চিকিৎসা ব্যবস্থার জন্য সুনির্দিষ্ট নির্দেশিকা জারি করেছে। আইসিইউ চিকিৎসকদের দক্ষতা বৃদ্ধিতে এক অন্যন্য উদ্যোগ নেওয়া হয়েছে। এর ফলে, রোগী মৃত্যুর ঘটনা অনেকটাই কমেছে। একই সঙ্গে ক্লিনিকাল ব্যবস্থাপনায় ই-আইসিইউ পরিষেবা শুরু করেছে নতুন দিল্লির এইমস্ হাসপাতাল। সপ্তাহে দু’দিন মঙ্গল ও শুক্রবার টেলি-ভিডিও কনসালটেশনের মাধ্যমে হাসপাতালে আইসিইউ পরিচালনার জন্য চিকিৎসকদের বিশেষ দক্ষতা বৃদ্ধির উদ্যোগ নেওয়া হয়েছে। গত ৮ই জুলাই থেকে এই বিশেষ প্রশিক্ষণ পর্ব শুরু হয়েছে। এর মধ্যে ১৭টি টেলি-সেশন আয়োজিত হয়েছে। ২০৪টি চিকিৎসা প্রতিষ্ঠান এই অনুষ্ঠানে যোগ দিয়েছে।
আইসিইউ-ক্লিনিকাল পরিচালনা ব্যবস্থায় দক্ষতা বৃদ্ধিতে স্বাস্থ্য মন্ত্রকের সহযোগিতায় নতুন দিল্লির এইমস্ হাসপাতাল কোভিড-১৯ সংক্রান্ত বেশ কিছু প্রশ্নোত্তরের ব্যবস্থা করেছে। কিভাবে ই-আইসিইউ পরিচালনা করা যায়, আইসিইউ-তে কোভিড রোগীদের কিভাবে যত্ন নেওয়া যায়, হাইড্রোক্সিক্লোরোকুইন কিভাবে প্রয়োগ করা উচিৎ, কোভিডে হঠাৎ মৃত্যু হলে কি ধরনের ব্যবস্থা নেওয়া দরকার, প্লাজমা থেরাপি কিভাবে করতে হবে ইত্যাদি নানা বিষয়ের ওপর নানা প্রশ্নের উত্তর দিয়েছে এইমস্ হাসপাতাল। এই সমস্ত প্রশ্নোত্তর বিস্তারিতভাবে জানা যাবে কেন্দ্রীয় স্বাস্থ্য মন্ত্রকের https://www.mohfw.gov.in/pdf/AIIMSeICUsFAQs01SEP.pdf ওয়েবসাইটে।
CG/BD/SB
(Visitor Counter : 221
নির্বাচনকমিশন
আগামীকাল লোকসভা নির্বাচনের দ্বিতীয় দফায় দেশ জুড়ে ১২টি রাজ্য ও ১টি কেন্দ্রশাসিত অঞ্চলের ৯৬টি নির্বাচনী কেন্দ্রের মধ্যে পশ্চিমবঙ্গের ৩টি কেন্দ্র রয়েছে
কলকাতা, ১৭ এপ্রিল, ২০১৯
আগামীকাল লোকসভা নির্বাচন ২০১৯ – এর দ্বিতীয় পর্ব অনুষ্ঠিত হতে চলেছে। এই পর্বে সারা দেশের ১২টি রাজ্য ও ১টি কেন্দ্রশাসিত অঞ্চলের মোট ৯৬টি কেন্দ্রে ভোট গ্রহণ হবে। এর মধ্যে পশ্চিমবঙ্গের ৩টি লোকসভা কেন্দ্র, যথা – জলপাইগুড়ি , দার্জিলিং ও রায়গঞ্জেও নির্বাচন হবে। পশ্চিমবঙ্গে সকাল ৭টা থেকে সন্ধ্যা ৬টা পর্যন্ত ভোট গ্রহণ চলবে। পশ্চিমবঙ্গের মুখ্য নির্বাচনী আধিকারিকের দপ্তরের পক্ষ থেকে যথাযথ পদক্ষেপ গ্রহণ করা হয়েছে, যাতে এই রাজ্যে অবাধ ও শান্তিপূর্ণভাবে নির্বাচন সম্পন্ন হয়।
সাধারণ নির্বাচনের দ্বিতীয় পর্বে পশ্চিমবঙ্গে ১১টি রাজনৈতিক দলের মোট ৪২ জন প্রার্থী রয়েছেন। এদের মধ্যে ৩ জন মহিলা প্রার্থী রয়েছেন। দ্বিতীয় পর্বে এই রাজ্যে মোট ৫,৩৯০টি ভোট গ্রহণ কেন্দ্র রয়েছে। দ্বিতীয় পর্বে পশ্চিমবঙ্গে মোট ভোটদাতার সংখ্যা ৪৯ লক্ষ ৩২ হাজার ৩৪৬। এদের মধ্যে ২৫ লক্ষ ২২ হাজার ৮৮৭ জন পুরুষ এবং ২৪ লক্ষ ৯ হাজার ৩৭২ জন মহিলা ভোটদাতা রয়েছেন। এছাড়াও ৮৭ জন তৃতীয় লিঙ্গের ভোটদাতাও আগামীকাল নিজেদের ভোটাধিকার প্রয়োগ করবেন।
উল্লেখ্য, গত সোমবার  মুখ্য নির্বাচন কমিশনার শ্রী সুনীল অরোরা ও ২ জন নির্বাচন কমিশনার শ্রী অশোক লাভাসা এবং শ্রী সুশীল চন্দ্র এই রাজ্যের দ্বিতীয় দফার নির্বাচনের তালিকায় থাকা ৩টি নির্বাচন কেন্দ্রে নিযুক্ত সাধারণ পর্যবেক্ষক, পুলিশ পর্যবেক্ষক ও ব্যয় পর্যবেক্ষকদের সঙ্গে ভিডিও কনফারেন্সের মাধ্যমে নির্বাচন সংক্রান্ত বিষয়ে কথাবার্তা বলেন। তাঁদের আলোচ্য বিষয়গুলির মধ্যে এই রাজ্যের তৃতীয় পর্বের নির্বাচনী কেন্দ্রগুলি, যথা – বালুরঘাট, মালদা , মালদা , জঙ্গিপুর ও মুর্শিদাবাদের ভোট গ্রহণ প্রক্রিয়ার প্রসঙ্গও ছিল।
এই ভিডিও কনফারেন্সের মাধ্যমে আয়োজিত সভায় নির্বাচন কমিশন প্রত্যেক পর্যবেক্ষককে সতর্ক থাকার নির্দেশ দিয়েছে, যাতে নির্বাচন অবাধ ও শান্তিপূর্ণভাবে পরিচালিত হয়।
SC/SB
(Visitor Counter : 152
উপ-রাষ্ট্রপতিরসচিবালয়
ইংরাজি নববর্ষ ২০২১ এর প্রাক্কালে উপ-রাষ্ট্রপতির শুভেচ্ছা
নয়াদিল্লি, ৩১ ডিসেম্বর, ২০২০
উপ-রাষ্ট্রপতি শ্রী এম ভেঙ্কাইয়া নাইডু ইংরাজি নববর্ষ ২০২১ – এর প্রাক্কালে দেশবাসীকে শুভেচ্ছা জানিয়েছেন। এক বার্তায় তিনি বলেছেন, “আমরা যেহেতু ইংরাজি নববর্ষ ২০২১ এ প্রবেশ করতে চলেছি, তাই আমার সমস্ত সহ-নাগরিকবৃন্দকে ঊষ্ণ শুভেচ্ছা জানাই।
নববর্ষ এমন একটি মুহূর্ত, যেখানে আমরা সকলেই আশাবাদী হই। এই মুহূর্ত আমাদের সকলকে আশাবাদী, ইতিবাচক ও নতুন কিছু প্রত্যাশী করে তোলে।
আসুন আমরা সকলে ভালো কিছুর প্রত্যাশা নিয়ে নববর্ষকে স্বাগত জানাই এবং এমন একটি বছরকে বিদায় জানাই, যা আমাদের অনেক কিছু শিখিয়েছে, যার মধ্যে অন্যতম হ’ল – সাম্প্রতিক বিনাশকারী মহামারী।
আসুন আমরা আশাকরি যে, আগামীতে সমস্ত চ্যালেঞ্জ, মানসিক জেদ, আস্থা, সহমর্মিতা ও নমনীয়তার মধ্য দিয়ে অতিক্রম করবো। ২০২০ আমাদের কাছে এক সুস্থ-সবল, আনন্দময় ও সৌভাতৃত্বপূর্ণ বিশ্ব নিয়ে আসুক।
আসুন, আমরা নতুন বছরে এই অঙ্গীকার নিয়ে পদার্পণ করি যে, বর্তমান মহামারীর বিরুদ্ধে লড়াইয়ে তাকে পরাজিত করবো। যে কোনও সময় কোভিড টিকা এসে যাবে। তাই, আসুন আমরা ২০২১-কে এক নতুন উৎসাহ ও ইতিবাচক মনোভাব নিয়ে স্বাগত জানাই।
আসুন আমরা আশা করি যে, নতুন বছরে শুভ খবর শুনবো, ইতিবাচক জীবনযাপন করবো এবংত শান্তিপূর্ণভাবে পরবর্তী বছরের দিকে এগিয়ে যাবো”।
প্রধানমন্ত্রীরদপ্তর
এমইউ৫৭৩৫ যাত্রীবাহী বিমান দুর্ঘটনায় প্রধানমন্ত্রীর শোকপ্রকাশ
নতুন দিল্লি, ২১শে মার্চ, ২০২২
প্রধানমন্ত্রী শ্রী নরেন্দ্র মোদী এমইউ৫৭৩৫ যাত্রীবাহী বিমান দুর্ঘটনায় গভীর শোকপ্রকাশ করেছেন। ১৩২ জন যাত্রী নিয়ে বিমানটি চীনের গুয়াংঝিতে দুর্ঘটনার কবলে পড়ে।
এক ট্যুইট বার্তায় প্রধানমন্ত্রী বলেছেন, “যাত্রীবাহী বিমান এমইউ৫৭৩৫ দুর্ঘটনার কবলে পড়ায় আমি গভীর মর্মাহত। ১৩২জন যাত্রী নিয়ে বিমানটি চীনের গুয়াংঝিতে দুর্ঘটনার কবলে পড়ে। যারা দুর্ঘটনার শিকার হয়েছেন, তাদের পরিবারের প্রতি সমবেদনা জানাই।”
CG/CB/SFS
(
তথ্যওসম্প্রচারমন্ত্রক
লন্ডন বইমেলায় উদ্বোধন হল ভারতীয় প্যাভিলিয়নের
নয়াদিল্লি, ১৩ মার্চ, ২০১৯
মঙ্গলবার  লন্ডন বইমেলায় ভারতীয় প্যাভিলিয়নের উদ্বোধন করেন কেন্দ্রীয় তথ্য ও সম্প্রচার মন্ত্রকের যুগ্ম সচিব বিক্রম সহায় এবং প্রকাশনী বিভাগের মহানির্দেশক সাধনা রাউত। লন্ডন অলিম্পিয়ায় এই বইমেলা চলবে আগামী ১৪ই মার্চ পর্যন্ত।
এবারের ভারতীয় প্যাভিলিয়নে মহাত্মা গান্ধীর জন্ম সার্ধশতবার্ষিকীর ওপর বিশেষ গুরুত্ব দেওয়া হয়েছে। মহাত্মা গান্ধীর কর্মকান্ডের বিভিন্ন দিক ডিজিটাল মাধ্যমে তুলে ধরা হয়েছে। এছাড়াও ভারতীয় সংস্কৃতি, ইতিহাস, লোক-সংস্কৃতি স্হান পেয়েছে এই প্যাভিলিয়নে। মহাত্মা গান্ধীর জীবন এবং সময়, নিয়ে ডিজিটাল মাধ্যমে মতবিনিময় ছাড়াও ঐক্যের মূর্তি এবং ভারতের অন্যান্য সাফল্যের বিষয়গুলি প্যাভিলিয়নে প্রদর্শিত হয়েছে।
প্রিন্ট এবং ইলেক্ট্রনিক মিডিয়ায় সংগৃহিত মহাত্মা গান্ধীর কর্মকান্ডের বিষয়গুলি নিয়ে লন্ডন অলিম্পিয়া একটি আলোচনা সভারও আয়োজন করা হয়েছে।
বইমেলার উদ্বোধনী অনুষ্ঠানে ব্যুরো অফ আউটরিচ-এর অতিরিক্ত মহানির্দেশক রবি রামা কৃষ্ণ এবং লন্ডনে ভারতীয় দূতাবাসের পদস্হ আধিকারিকরা উপস্হিত ছিলেন।
CG/SS/NS
(Visitor Counter : 103
অর্থমন্ত্রক
গত জুলাই মাসে দেশে জিএসটি সংগ্রহের পরিমাণ ছিল ১,৪৮,৯৯৫ কোটি টাকা
ঐ মাসে পশ্চিমবঙ্গে জিএসটি খাতে সংগৃহীত হয়েছে ৪,৪৪১ কোটি টাকা
নয়াদিল্লি, ১ আগস্ট ২০২২
এ বছর জুলাই মাসে দেশে রাজস্ব খাতে মোট জিএসটি সংগ্রহের পরিমাণ ছিল ১,৪৮,৯৯৫ কোটি টাকা। এর মধ্যে সিজিএসটি, এসজিএসটি, আইজিএসটি ও সেস বাবদ সংগ্রহের পরিমাণ ছিল যথাক্রমে ২৫,৭৫১ কোটি, ৩২,৮০৭ কোটি, ৭৯,৫১৮ কোটি ও ১০,৯২০ কোটি টাকা। জিএসটি চালু হওয়ার পর থেকে এটিই ছিল সংগৃহীত দ্বিতীয় সর্বোচ্চ রাজস্ব।
পশ্চিমবঙ্গে গত জুলাই মাসে জিএসটি খাতে রাজস্ব সংগ্রহের পরিমাণ ছিল ৪,৪৪১ কোটি টাকা। জুলাই, ২০২১-এ এই রাজ্যে জিএসটি আদায়ের পরিমাণ ছিল ৩,৪৬৩ কোটি টাকা। সুতরাং গত বছরের জুলাই মাসের তুলনায় এ বছর জুলাই মাসে পশ্চিমবঙ্গে জিএসটি সংগ্রহ বৃদ্ধি পেয়েছে ২৮ শতাংশ।
PG/SKD/DM/
(
প্রধানমন্ত্রীরদপ্তর
প্রধানমন্ত্রী মস্কোয় উশু স্টার্স চ্যাম্পিয়নশিপে স্বর্ণপদক জয়ের জন্য সাদিয়া তারিককে অভিনন্দন জানিয়েছেন
নতুন দিল্লি,২৬ ফেব্রুয়ারি,২০২২
প্রধানমন্ত্রী শ্রী নরেন্দ্র মোদী মস্কোয় উশু স্টার্স চ্যাম্পিয়নশিপে স্বর্ণপদক জেতার জন্য সাদিয়া তারিককে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
"মস্কোয় উশু স্টার্স চ্যাম্পিয়নশিপে স্বর্ণপদক জেতার জন্য সাদিয়া তারিককে অভিনন্দন। তার সাফল্য অনেক উদীয়মান ক্রীড়াবিদকে অনুপ্রাণিত করবে। ভবিষ্যত প্রয়াসের জন্য তাকে শুভেচ্ছা জানাই।"
CG/SS
(